Αθήνα, 22 Ιουνίου 2023

**Praktiker Hellas: Αρχιτεκτονικός Διαγωνισμός «Σπίτι Ανοιχτό» - The Challenge!**

Η [**Praktiker Hellas**](https://www.praktiker.gr/), το **No. 1 ελληνικό δίκτυο καταστημάτων Home Improvement & DIY**, στο πλαίσιο του προγράμματος Συμπερίληψης και Προσβασιμότητας «**Σπίτι Ανοιχτό**», ανακοινώνει τον καινοτόμο **Αρχιτεκτονικό Διαγωνισμό «Σπίτι Ανοιχτό» - The Challenge!** Ο διαγωνισμός, με διάρκεια **από 22.06 έως 24.08.2023,** αφοράστην **πλήρη αισθητική και λειτουργική αναβάθμιση ενός αστικού διαμερίσματος AirBnB** στην περιοχή του Νέου Κόσμου, ώστε αυτό να γίνει **φιλικότερο και προσβάσιμο σε ΑμεΑ, άτομα τρίτης ηλικίας, εμποδιζόμενα άτομα** και να καλύπτει τις ανάγκες όλων των πιθανών του ενοίκων σε οποιαδήποτε ηλικιακή ομάδα και αν ανήκουν, είτε έχουν κάποια κινητική, οπτική, ακουστική βλάβη είτε όχι.

Ο διαγωνισμός απευθύνεται σε **νέους Αρχιτέκτονες, Interior Designers και Πολιτικούς μηχανικούς μέχρι 35 χρονών**, αλλά και σε **φοιτητές** σχολών Αρχιτεκτόνων και Πολιτικών Μηχανικών. Οι υποψήφιοι καλούνται να δημιουργήσουν και να παρουσιάσουν ένα **ολοκληρωμένο πλάνο επανασχεδιασμού διαμερίσματος**, με υβριδικές λύσεις και έξυπνες προτάσεις προκειμένου αυτό να είναι έτοιμο για μια ολοκληρωμένη άνευ περιορισμών φιλοξενία. Ένα διαμέρισμα που να πληροί συμπεριληπτικά τις προδιαγραφές για όλους τους ανθρώπους.

Οι αρχιτεκτονικές προτάσεις χρειάζεται να αναδεικνύουν όλες τις προϊοντικές λύσεις προσβασιμότητας αλλά και τις απαραίτητες προτάσεις ανακαίνισης με σκοπό την πλήρη αισθητική και λειτουργική αναβάθμιση του διαμερίσματος ([πατώματα](https://www.praktiker.gr/c/patomata-plakakia-7), [χρώματα](https://www.praktiker.gr/c/xromata-vernikia-5), [είδη υγιεινής](https://www.praktiker.gr/c/eidi-ygieinis-epipla-mpaniou-10), [ηλεκτρικές συσκευές](https://www.praktiker.gr/cg/syskeyes), [έπιπλα](https://www.praktiker.gr/cg/epipla-fotistika), [διακοσμητικά](https://www.praktiker.gr/cg/diakosmisi)). Οι προτάσεις των ενδιαφερόμενων, υποβάλλονται μέσω του [spitianoixtochallenge.praktiker.gr](https://spitianoixtochallenge.praktiker.gr/).

Κάθε πρόταση θα αξιολογηθεί από εξειδικευμένη κριτική επιτροπή η οποία αποτελείται από τον **κ. Ευάγγελο Αυγουλά** - τυφλό Δικηγόρο, συντονιστή focus group ατόμων με οπτική, ακουστική και κινητική βλάβη για την ΑΜΚΕ “Με Άλλα Μάτια”, τον **κ. Αρμόδιο Γιαννίδη** - Chief Executive Officer Vitex Hellas, τον **κ.** **Κωνσταντίνο Γιαννιώτη**, Αρχιτέκτονα Μηχανικό ΕΜΠ, Μηχανολόγo & Αεροναυπηγό Μηχανικό Π. Πατρών, CLIPP™, Certified Living-in-Place Professional, τον **κ. Δημήτρη Πετρωτό**, Αρχιτέκτονα Μηχανικό, ειδικό σε θέματα αστικής κινητικότητας και εφευρέτη του αμαξιδίου που αλλάζει σχήμα “laddroller”, την **κ. Μάριαμ Σάντρι**, Marketing Director της Praktiker Hellas και τον **κ. Ηλία Χάντζο** - M.Sc. Πολιτικό Μηχανικό Ε.Μ.Π., Sustainability & Business Development Consultant.

Ο διαγωνισμός θα αναδείξει συνολικά τρεις νικητές (άτομα ή και ομάδες), με τον πρώτο νικητή/τρια να κερδίζει 6.000€ και επίσκεψη στις εγκαταστάσεις της Marazzi στην Ιταλία, τον δεύτερο 3.000€ και τον τρίτο 1.000€. **Η ιδέα που θα βρεθεί στην πρώτη θέση θα υλοποιηθεί από την εταιρεία Praktiker και σε συνεργασία με τους προμηθευτές της, ΚΑΙ Group, Ideal Standard και Vitex θα δημιουργηθεί μια πρότυπη, προσβάσιμη αστική κατοικία, ένα “Σπίτι Ανοιχτό”, συμπεριληπτικό και προσβάσιμο**.

Η Praktiker Hellas στοχεύει να “ξεκλειδώσει” τη σκέψη και τις δυνατότητες όλων, να ευαισθητοποιήσει το οικοσύστημα της, συμβάλλοντας με όλα τα μέσα που διαθέτει στη δημιουργία λειτουργικών κατοικιών που να μπορούν να φιλοξενήσουν όλους τους ανθρώπους εφ’ όρου ζωής. Μέσα από το **“Σπίτι Ανοιχτό**”, το ολοκληρωμένο της **πρόγραμμα για την προσβασιμότητα και την συμπερίληψη**, με το οποίο αναβαθμίζει όλες της τις δομές, φυσικές και ψηφιακές, και εκπαιδεύει τους ανθρώπους της, έχει στόχο να **παρέχει σε όλους ισότιμη, αξιοπρεπή εξυπηρέτηση**, αλλά και **λύσεις που βελτιώνουν την καθημερινότητά τους**, ξεκινώντας από το σπίτι τους.

Ήδη στο πλαίσιο του προγράμματος έχει προχωρήσει σε ανακαίνιση μεγάλου μέρους των καταστημάτων της, έχει εκπαιδεύσει, σε θέματα συμπερίληψης, το 100% των εργαζομένων της αλλά και εκπροσώπους εταιρειών συνεργατών της, ενώ πρόσφατα λάνσαρε δύο νέες υπηρεσίες, «**Υπηρεσία Διερμηνείας στην Ελληνική Νοηματική Γλώσσα**» & «**Μελέτη Μπάνιου για ΑμεΑ, άτομα τρίτης ηλικίας & εμποδιζόμενα Άτομα**» που αναβαθμίζουν την αγοραστική εμπειρία.

Για περισσότερες πληροφορίες και τους όρους συμμετοχής μπείτε στο: [spitianoixtochallenge.praktiker.gr](https://spitianoixtochallenge.praktiker.gr/)

**Praktiker: Αλλάζει το σπίτι!**

**Λίγα λόγια για την Praktiker Hellas**

*Η Praktiker Hellas, μετρώντας περισσότερα από 30 χρόνια παρουσίας στην ελληνική αγορά, αποτελεί το Νo. 1 Ελληνικό Δίκτυο Home Improvement & DIY και one-stop-shop για κάθε ανάγκη σπιτιού και κήπου. Διαθέτοντας* [*16 καταστήματα πανελλαδικά*](https://www.praktiker.gr/Stores)*, δυναμικό*[*e-commerce*](https://www.praktiker.gr/Index.aspx)*και εξειδικευμένο τμήμα* [*Praktiker Business*](https://www.praktiker.gr/Business-Services) *σε όλη την Ελλάδα, προσφέρει αγοραστικές εμπειρίες κορυφής, για κάθε μικρή ή μεγάλη αλλαγή, παρέχοντας καθημερινά 50.000 προϊόντα και ολοκληρωμένες υπηρεσίες. Από τον Απρίλιο του 2014, η εταιρία, έχει ενσωματωθεί στον κορυφαίο καναδικό* [*Όμιλο Fairfax Financial Holdings Limited*](http://www.fairfax.ca/Corporate/company-profile/default.aspx)*, γνωστό για το σημαντικό ιστορικό επιτυχημένων επενδύσεων σε διεθνείς εταιρίες με ισχυρές προοπτικές ανάπτυξης, καθώς και για τη μακροπρόθεσμη ανάπτυξη εταιρικών αξιών από το 1985. Επιπλέον, η Praktiker Hellas δίνοντας έμφαση στη διαρκή της ανάπτυξη και εξέλιξη, βρίσκεται σε διαδικασία υλοποίησης επενδυτικού πλάνου που περιλαμβάνει την αναβάθμιση των συστημάτων της, την ανακαίνιση των υπαρχόντων καταστημάτων της καθώς και την επέκταση του δικτύου της με νέα, στην Αττική και την περιφέρεια. Με μια καταρτισμένη ομάδα 1.400 επαγγελματιών και με προτεραιότητα τις ξεχωριστές ανάγκες των πελατών της, η εταιρία προσφέρει άριστη εξυπηρέτηση, ενώ με αίσθημα ευθύνης απέναντι στην Κοινωνία & το Περιβάλλον, υλοποιεί ολοκληρωμένα προγράμματα και πρωτοβουλίες Βιωσιμότητας και Συμπερίληψης, όπως «*[*Το ΣΠΙΤΙ μας αλλάζει την ΠΟΛΗ*](https://www.praktiker.gr/environmental-promise)*» και «*[*Σπίτι Ανοιχτό*](https://www.praktiker.gr/spiti-anoixto)*», αντίστοιχα.*